DOLOŽKA  PREDNOSTI 
medzinárodnej zmluvy pred zákonmi
(čl. 7 ods. 5 ústavy)

1. Gestor zmluvy: Ministerstvo práce, sociálnych vecí a rodiny Slovenskej republiky. 

2. Názov zmluvy: Zmluva medzi Slovenskou republikou a Tureckou republikou o sociálnom zabezpečení.

3. Účel a predmet zmluvy a jeho úprava v právnom poriadku Slovenskej republiky: Účelom zmluvy je upraviť právne vzťahy v oblasti sociálneho zabezpečenia medzi Slovenskou republikou a Tureckou republikou. Vo vzťahu k právnym predpisom Slovenskej republiky je dôchodkové zabezpečenie, dávky v nezamestnanosti a pracovné úrazy a choroby z povolania upravené v zákone č. 461/2003 Z. z.. o sociálnom poistení v znení neskorších predpisov, prídavok na dieťa je upravený v zákone č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov, príspevok pri narodení dieťaťa a príspevok rodičom sú upravené v zákone č. 235/1998 Z. z. o príspevku pri narodení dieťaťa a o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá v znení neskorších predpisov, rodičovský príspevok je upravený v zákone č. 280/2002 Z. z. o rodičovskom príspevku v znení neskorších predpisov a príspevok na pohreb v zákone č. 238/1998 Z. z. o príspevku na pohreb v znení neskorších predpisov.   

4. Priama úprava práv alebo povinností fyzických osôb alebo právnických osôb: Články  7 až 21 zakladajú priamo práva alebo povinnosti fyzických osôb alebo právnických osôb. 

5. Úprava predmetu medzinárodnej zmluvy v práve ES/EÚ: sociálne zabezpečenie je upravené v nariadení Rady (EHS) č. 1408/71 z 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 149, 5.7.1971, s. 2; Ú. v. EÚ Mimoriadne vydanie 2004, SK, 05/zv. 1, s. 35) doplnené a aktualizované nariadením Rady (ES) č. 118/97 z 2. decembra 1996, ktoré mení a dopĺňa a aktualizuje nariadenie (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva a nariadenie (EHS) č. 574/72, ktorým sa stanovuje postup na vykonávanie nariadenia (EHS) č. 1408/71 (Ú. v. ES L 28, 30.1.1997, s. 1)
v platnom znení. Súlad zmluvy s právne záväznými aktmi ES/EÚ je čiastočná zhoda.

6. Kategória zmluvy podľa článku 7 ods. 4 Ústavy Slovenskej republiky (vyžaduje  pred ratifikáciou súhlas Národnej rady Slovenskej republiky): Zmluva je medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb, pred ratifikáciou sa vyžaduje súhlas Národnej rady Slovenskej republiky. 

7. Kategória zmluvy podľa článku 7 ods. 5 Ústavy Slovenskej republiky (má prednosť pred zákonmi): Medzinárodná zmluva, ktorá priamo zakladá práva alebo povinnosti fyzických osôb alebo právnických osôb a na vykonanie ktorej nie je potrebný zákon. Dôvodom prednosti zmluvy pred zákonmi je, že zabezpečuje export dávok na územie druhého zmluvného štátu a zabezpečuje započítavanie poistných období získaných na území druhého štátu pre vznik nároku na dávku. 

8. Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo zmeny z dôvodu duplicity): Vzhľadom na priamu použiteľnosť ustanovení medzinárodnej zmluvy a jej prednosť pred zákonmi, zmluva sa týka týchto zákonov: zákon č. 461/2003 Z. z. o sociálnom poistení v znení neskorších predpisov, zákon č. 600/2003 Z. z.  o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov, zákon č. 235/1998 Z. z. o príspevku pri narodení dieťaťa a o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá v znení neskorších predpisov, zákon č. 280/2002 Z. z. o rodičovskom príspevku v znení neskorších predpisov, zákon č. 238/1998 Z. z. o príspevku na pohreb v znení neskorších predpisov, zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov, zákon č. 595/2003 Z. z. o dani z príjmov v znení neskorších predpisov, zákon č. 428/2002 Z. z. o ochrane osobných údajov v znení neskorších predpisov, zákon č. 99/1963 Zb. Občiansky súdny poriadok v znení neskorších predpisov. Uvedené zákony nie je potrebné zrušiť a ani zmeniť.